b'\n_START_ARTICLE_\nHrvoje Bartolovi\xc4\x87\n_START_SECTION_\nKarijera \xc5\xa1ahovskoga kompozitora\n_START_PARAGRAPH_\nHrvoje Bartolovi\xc4\x87 je pored Nenada Petrovi\xc4\x87a najzna\xc4\x8dajniji hrvatski \xc5\xa1ahovski kompozitor. Od 1948. sastavio je vi\xc5\xa1e od 800 \xc5\xa1ahovskih problema, od toga je 81 uvr\xc5\xa1ten u FIDE Albume. 1956. godine postaje sudac FIDA-e za \xc5\xa1ahovsku kompoziciju, a 1980. mu je dodijeljena titula velemajstora \xc5\xa1ahovske kompozicije. Godine 1965. bio je i svjetski prvak u komponiranju dvopoteza. Zbog iznimne estetike njegovih direktnih dvopoteza, jo\xc5\xa1 uvijek je uzor ponajboljim autorima \xc5\xa1ahovske kompozicije diljem svijeta. Bio je dugogodi\xc5\xa1nji urednik u \xc4\x8duvenome magazinu \xc5\xa1ahovske kompozicije "Problem" (1951-1980) iz Zagreba._NEWLINE_Prvonagra\xc4\x91eni dvopotez na desnoj strani prikazuje vi\xc5\xa1efaznu izmjenu matova (tema Zagorujko, 3x2) nakon mutualnog crnog sjeci\xc5\xa1ta (tema Grimshaw), \xc5\xa1to je ostvareno sa samo 12 figura na plo\xc4\x8di (Meredith)._NEWLINE__NEWLINE_Prividna igra: 1...Lf5 2.Df4#, 1...Tf5 2.Dg4#_NEWLINE__NEWLINE_Varka: 1.Dd5? (~2.Lxf6#) 1...Lf5 2.Dxd2#, 1...Tf5 2.Dg2#, oborenje je 1...Lxb4!_NEWLINE__NEWLINE_Rje\xc5\xa1enje: 1.Dc5! (~2.Lxf6#) 1...Lf5 2.De3#, 1...Tf5 2.Dg1#'